Madis Müller

Madis Müller (sündinud 20. jaanuaril 1977 Tallinnas) on Eesti majandustegelane, 2019–2026 Eesti Panga president.https://www.eestipank.ee/madis-mulleri-cvTõnis Oja "Kõige põnevam asi, mida Eestis teha" Postimees, 16.02.2019, lk 10–11

Haridus
1984–1995 õppis Madis Müller Tallinna 54. keskkoolis, 1993–1995 Mainori Majanduskoolis ja 1995–1999 Estonian Business Schoolis, kus kaitses bakalaureusekraadi rahvusvahelise ärijuhtimise, panganduse ja rahanduse alal. 2000–2002 õppis ta CFA instituudis, kus omandas Chartered Financial Analysti litsentsi. 2004–2006 õppis Müller USAs George Washingtoni Ülikoolis, kus omandas teadusmagistri kraadi rahanduses.

Töö
1998–1999 töötas Müller PricewaterhouseCoopersi Tallinna harus rahanduskonsultandina. 1999–2002 oli ta Eesti rahandusministri ja 2002–2003 Eesti peaministri Siim Kallase majandusnõunik. 2003–2006 töötas ta Maailmapanga Põhjamaade ja Balti harus tegevdirektori nõunikuna. 2006–2011 oli ta International Financial Corporationis aktsiainvesteeringute portfellijuht ning 2011. aastal sai temast Eesti Panga asepresident.

Müller on olnud Euroopa Keskpanga järelevalvenõukogu liige, tagatisfondi nõukogu liige, finantsinspektsiooni nõukogu liige ning esindanud Eesti Panka rahvusvahelistes foorumites.

Alates 7. juunist 2019 on ta Eesti Panga president."President kinnitas Eesti Panga uue juhi Madis Mülleri ametisse" ERR, 3. mai 2019 Mülleri ametiaeg lõpeb 6. juunil 2026.

Tunnustus

 2026 – Riigivapi III klassi teenetemärk"President tunnustab teenetemärgiga 203 inimest" ERR, 30. jaanuar 2026

Isiklikku
Madis Müller on abielus, tal on kaks poega.

Viited

Kategooria:Eesti pankurid
Kategooria:Eesti majandustegelased
Kategooria:Eesti Panga presidendid
Kategooria:Estonian Business Schooli vilistlased
Kategooria:George Washingtoni Ülikooli vilistlased
Kategooria:Riigivapi III klassi teenetemärgi kavalerid
Kategooria:Sündinud 1977